डेविस के खिलाफ आईएसआई जांच की मांग को लेकर याचिका  
डेविस को पिछले महीने दो लोगों की गोली मारकर हत्या करने के आरोप में गिरफ्तार किया गया था।
पाकिस्तान की एक अदालत में शनिवार को दायर एक याचिका में अमेरिकी अधिकारी रेमंड डेविस के खिलाफ इंटर सर्विसेज इंटेलीजेंस एजेंसी द्वारा जांच कराने की मांग की गई। डेविस को पिछले महीने दो लोगों की गोली मारकर हत्या करने के आरोप में गिरफ्तार किया गया था।  वकील राणा इलामुद्दीन गाजी ने लाहौर उच्च न्यायालय में याचिका दायर की जिसे एक अन्य याचिका को साथ जोड़ दिया गया जिसमें अदालत से मांग की गई थी कि वह अधिकारियों को निर्देश दे कि डेविस से संबंधित सारे दस्तावेज सौंपे जाएं। गाजी ने यह भी दावा किया कि डेविस हिरासत में अतिथि की तरह रह रहा है क्योंकि कोट लखपत जेल में विशेष सुविधाओं से सुसज्जित बैरक बनाया गया है।